8.9.2023
MT
Il-Ġurnal Uffiċjali tal-Unjoni Ewropea
L 222/411
Konfigurazzjoni Rappreżentattiva tfisser konfigurazzjoni li abbażi tagħha jistgħu jinkisbu r-riżultati tat-test, li jkunu validi għal diversi konfigurazzjonijiet tal-istess Kostitwent tal-Interoperabbiltà ċċertifikat jew ta’ subsistema abbord iċċertifikata.
Dawn ir-riżultati għandhom ikunu ekwivalenti wkoll għal diversi konfigurazzjonijiet ta’ subsistema ta’ RMR iċċertifikata ta’ maġenb il-binarji.
Għall-kontrolli tal-RSC fil-livell tal-Kostitwent tal-Interoperabbiltà, għandu jiġi osservat dan li ġej: (1) Id-Dikjarazzjoni tal-Kostitwent tal-Interoperabbiltà tal-RSC tirreġistra r-riżultati tal-RSC tal-Kostitwent talInteroperabbiltà (eż. ir-Radju tal-Kabina jew EDOR) għat-Tip(i) ta’ RSC li jkun validu irrispettivament millkonfigurazzjoni speċifika tal-Kostitwenti tal-Interoperabbiltà.
Dan id-dokument għandu jiġi prodott mill-fornitur.
Għandu jintuża l-mudell ipprovdut fl-Appendiċi C.4 jew C.6.
(2) Id-Dikjarazzjoni tal-Kostitwent tal-Interoperabbiltà tal-RSC għandha tinkludi s-sejbiet u l-kundizzjonijiet fil-qosor tarRapport(i) ta’ Kontroll tal-RSC dwar ir-riżultati tal-kontrolli tal-RSC li jkunu saru b’suċċess (definiti f’Tip wieħed jew aktar ta’ RSC), li jkunu validi indipendentement mill-parametri speċifiċi tal-konfigurazzjoni tal-Kostitwent talInteroperabbiltà abbord u għalhekk jistgħu jintużaw f’kull livell applikabbli ta’ subsistema ta’ CCS abbord.
(3) Id-Dikjarazzjoni tal-Kostitwent tal-Interoperabbiltà tal-RSC għandha tinkludi l-lista ta’ kontrolli tal-RSC imwettqa għatTip(i) tal-RSC.
(4) Id-Dikjarazzjoni tal-Kostitwent tal-Interoperabbiltà tal-RSC għandha tinkludi r-referenza għar-Rapport ta’ valutazzjoni tal-Korp Notifikat skont 6.2.4.3 (Kontrolli tal-kompatibbiltà tal-ETCS u tas-sistema tar-radju għall-Kostitwent talInteroperabbiltà).
L-RSC tas-subsistema speċifika ta’ CCS abbord fir-rigward ta’ Tip wieħed jew aktar ta’ RSC hija stabbilita fid-Dikjarazzjoni tal-RSC.
Għandu jintuża l-mudell ipprovdut fl-Appendiċi C.3 jew C.5.
Fil-livell tas-subsistema, id-Dikjarazzjoni tal-RSC għandha tinkludi wkoll is-sommarju tar-Rapport ta’ Kontroll u għandha turi l-issodisfar tal-kontrolli tal-RSC meħtieġa (għal kull Tip ta’ RSC inkluż fid-Dikjarazzjoni) ippubblikati fid-dokument tekniku tal-ESC/RSC tal-Aġenzija flimkien mad-dikjarazzjonijiet tal-Kostitwent tal-Interoperabbiltà tal-RSC diġà pprovduti.
Id-Dikjarazzjoni tal-RSC għandha tinkludi wkoll il-lista sħiħa ta’ dikjarazzjonijiet tal-Kostitwent tal-Interoperabbiltà tal-RSC meqjusa fil-valutazzjoni (jekk ikun hemm), il-kundizzjonijiet (jekk ikun hemm) fir-rigward tat-Tipi differenti ta’ RSC u r-Rapport ta’ Valutazzjoni tal-Korp Notifikat skont 6.3.3.1 (Kontrolli ta’ kompatibbiltà tal-ETCS u tas-sistema tar-radju).
4.2.17.4.
R e k w i ż i t i g ħ a l l - Ko m p a t i b b i l t à t a s - S i s te m a t a r- R a d j u
Il-Maniġer tal-Infrastruttura huwa responsabbli għad-definizzjoni tat-tip(i) tal-RSC.
Is-sezzjonijiet kollha tan-network talUnjoni li jirrikjedu l-istess sett ta’ kontrolli għad-dimostrazzjoni tal-RSC għandu jkollhom l-istess tip ta’ RSC.
Il-lista tat-Tipi ta’ RSC hija ppubblikata u miżmuma mill-Aġenzija tal-Unjoni Ewropea għall-Ferroviji fid-dokument tekniku “Dokument tekniku tal-ESC/RSC, TD/011REC1028”.
Ara l-Appendiċi A, it-Tabella A 1, 4.2.17 a.
L-Aġenzija għandha tivvaluta l-kontrolli sakemm ma jkunux ġew ivvalutati minn Korp Notifikat kif meħtieġ fit-Tabella 6.3 ir-ringiela 10.
Il-valutazzjoni mill-Aġenzija għandha ssir fi żmien xahrejn minn meta tirċevihom, sakemm ma jiġix miftiehem perjodu itwal bejn l-Aġenzija u l-Maniġer tal-Infrastruttura iżda li ma jaqbiżx l-erba’ xhur b’kollox.
Id-dokument tekniku jiġi aġġornat fi żmien 10 ijiem ta’ xogħol wara valutazzjoni pożittiva.
It-Tipi tal-RSC għandhom jintużaw biss meta jiġu ppubblikati bi status “Validu” fid-Dokument tekniku tal-Aġenzija msemmi hawn fuq.
Il-Maniġers tal-Infrastruttura, bl-appoġġ tal-fornituri tal-RMR għan-network tagħhom, għandhom jippreżentaw lillAġenzija d-definizzjoni tal-kontrolli neċessarji għal kull tip ta’ RSC fuq in-network tagħhom.
L-informazzjoni minima li għandha tiġi inkluża: (1) Definizzjoni ta’ kull kontroll li għandu jitwettaq.
(2) Kriterji sabiex kull kontroll jitwettaq b’suċċess.
(3) Jekk hux meħtieġ kontroll biss għal ferroviji mgħammra b’linja bażi speċifika tal-RMR GSM-R/FRMCS u ħarġa partikolari tat-TSI.
(4) Jekk il-kontrolli għandhomx isiru f’laboratorji jew fuq il-binarji.
F’każ ta’ binarji, għandu jiġi indikat jekk hux meħtieġ post speċifiku.